എന്ത് സംഭവിച്ചാലും കരയരുതെന്ന് അവര് പറഞ്ഞു ഇന്ദിരയുടെ ചരമദിനത്തില് വികാരനിര്ഭരമായ വിഡിയോ പങ്കുവെച്ച് രാഹുല് ഗാന്ധി ന്യൂഡല്ഹി: മുന് പ്രധാനമന്ത്രി ഇന്ധിരാ ഗാന്ധിയുടെ ചരമദിനത്തില് വികാരനിര്ഭരമായ വിഡിയോ പങ്കുവെച്ച് കോണ്ഗ്രസ് നേതാവ് രാഹുല് ഗാന്ധി. 1984 ഒക്ടോബര് 31ന് ഇന്ദിരാ ഗാന്ധിയുടെ മൃതദേഹത്തിനരികെ രാഹുല് പൊട്ടിക്കരയുന്നത് വിഡിയോയില് കാണാം.തനിക്ക് നഷ്ടപ്പെട്ടത് സൂപ്പര് മോമിനെയാണെന്ന് മൂന്ന് മിനിറ്റ് ദൈര്ഘ്യമുള്ള വിഡിയോയില് രാഹുല് പറയുന്നു. പിതാവ് രാജീവ് ഗാന്ധി ദേഷ്യപ്പെടുേമ്ബാഴെല്ലാം അവരായിരുന്നു തന്നെ സംരക്ഷിച്ചിരുന്നത്. രാജീവ് ഗാന്ധിയും സോണിയ ഗാന്ധിയും ഇന്ദിരാഗാന്ധിക്ക് ആദരാഞ്ജലി അര്പ്പിക്കുന്നതും വിഡിയോയില് കാണാം.അവര് ഇന്ദിരാ ഗാന്ധി മരിക്കുന്ന ദിവസം രാവിലെ എന്നോട് പറഞ്ഞു, തനിക്ക് എന്ത് സംഭവിച്ചാലും കരയരുത്. അവര് എന്താണ് ഉദ്ദേശിച്ചതെന്ന് എനിക്ക് മനസ്സിലായില്ല. 23 മണിക്കൂര് കഴിഞ്ഞ് അവര് മരിച്ചു. താന് കൊല്ലപ്പെടുമെന്ന് അവര്ക്ക് സൂചനയുണ്ടായിരുന്നു. വീട്ടിലെ എല്ലാവര്ക്കും ഇത് അറിയാമായിരുന്നു രാഹുല് തന്റെ യൂട്യൂബ് ചാനലില് പോസ്റ്റ് ചെയ്ത വിഡിയോയില് പറയുന്നു.ആ ദിവസം തന്റെ ജീവിതത്തിലെ ഏറ്റവും പ്രയാസമേറിയ രണ്ടാമത്തെ ദിനമായിരുന്നു. അവര് ഒരിക്കല് ഞങ്ങളോട് ഡൈനിംഗ് ടേബിളില് വെച്ച് പറഞ്ഞു, ഒരു രോഗം ബാധിച്ച് മരിക്കുന്നതാണ് ഏറ്റവും വലിയ ശാപമെന്ന്. അവരുടെ വീക്ഷണകോണില്, രാജ്യത്തിന് വേണ്ടി ജീവന് വെടിയലാണ് മരിക്കാനുള്ള ഏറ്റവും നല്ല മാര്ഗം രാഹുല് കൂട്ടിച്ചേര്ത്തു.ഞായറാഴ്ച രാവിലെ ഇന്ദിരാഗാന്ധിയുടെ സ്മാരകമായ ശക്തിസ്ഥലില് രാഹുല് ഗാന്ധി പുഷ്പാര്ച്ചന നടത്തി. തന്റെ മുത്തശ്ശി അവസാന നിമിഷം വരെ നിര്ഭയമായി രാജ്യത്തെ സേവിച്ചുവെന്നും അവരുടെ ജീവിതം നമുക്ക് പ്രചോദനമാണെന്നും രാഹുല് ഗാന്ധി ട്വീറ്റ് ചെയ്തു.